אני רוצה גם
גם אני רוצה לצאת, לשתות, לרקוד, לבגוד, לשדוד; גם אני רוצה לדפוק שמחת חיים ברמקולים של אוטו עם כבוד.; גם אני רוצה לחטוף, לאכול, לטרוף, לזלול, להקיא את הכל; לרמוס את כל מי שעומד בדרכי, לעמוד על שלי בלי ליפול.; גם אני רוצה אקדח קטן שפותח דלתות וסוגר עניין; אני רוצה לשלם במזומן מתחת לשולחן לאיזה עבד נאמן פודלמן.; גם אני רוצה לשלוף מהשרוול, לצחוק בביטול ולהגיד בזלזול:; קניתי, מכרתי, פתחתי, סגרתי, כיוונתי, יריתי, פגעתי בול.; גם אני רוצה להיות בן של מי שרימה והונה וקיבל חנינה; בן של אבא יסדר לי חיים קלים בצבא, אבא ישלם ויבטל את התלונה.; גם אני רוצה להשתעמם, להתרגש, להתחתן, להתגרש; להשכיב, להשתמש, לזרוק, להתכחש, לגמור מהר, לרוץ ולספר.; גם אני רוצה שיכתבו עלי בספורט, ברכילות, בחדשות; שיפיצו שמועות, שמות, שקרים, סקנדלים ובושות; גם אני רוצה לכתוב רומן אוטוביוגרפי חינוכי וחושפני; לחפש אותי ולמצוא את עצמי, להגיד אני, זה אני, זה אני.; אני רוצה הכי גדול, הכי מהר, הכי יפה.; אני רוצה הכל הכי טוב, הכי הרבה.; אני רואה את זה מולי, צבעוני, טבעי, על המסך שלי.; אני רוצה להיות שם, אני רוצה להיות שם,; אני רוצה גם, אני רוצה גם...; גם אני רוצה לקנות לי קבוצת כדורגל או כדורסל; אני רוצה על הקיר את מונה ליזה אורגינל.; אני רוצה להיות ידיד בין ידידי המוזיאון; גם אני רוצה סלון עם חלון, במגדל שמשקיף לים התיכון.; גם אני רוצה חבר בכנסת ובמס ההכנסה; גם אני רוצה להריץ ולהקפיץ, להפיל את הבורסה; גם אני רוצה שומר ראש נהג צמוד ולימוזינה גדולה; גם אני רוצה מקום בהנהלה של מפלגה, שתיקח אותי אצלה.; אני רוצה הכי גדול, הכי מהר, הכי יפה.; אני רוצה הכל הכי טוב, הכי הרבה.; אני רואה את זה מולי, צבעוני, טבעי, על המסך שלי.; אני רוצה להיות שם, אני רוצה להיות שם,; אני רוצה גם, אני רוצה גם...; אבל איפה אני,; ואיפה כולם?; איפה אני,; איפה כל העולם?; מה אני יושב כאן סתם,; הכל כללי כמו הים,; אני רוצה גם, אני רוצה גם,; אני רוצה גם, אני רוצה גם...; אני רוצה הכי גדול, הכי מהר, הכי יפה,; אני רוצה את הכל הכי טוב, הכי הרבה.; אני רוצה להיות מוקף עיניים, שפתיים, רגליים וזרועות.; אני רוצה להיות הבן של כל האימהות.; 